CELEX: 62013CN0156
Language: el
Date: 2013-03-28 00:00:00
Title: Υπόθεση C-156/13: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 28 Μαρτίου 2013 — Digibet Ltd, Gert Albers κατά Westdeutsche Lotterie GmbH & Co. OHG

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/2
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 28 Μαρτίου 2013 — Digibet Ltd, Gert Albers κατά Westdeutsche Lotterie GmbH & Co. OHG
   (Υπόθεση C-156/13)
   2013/C 189/03
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείοντες: Digibet Ltd, Gert Albers
   
      Αναιρεσίβλητη: Beklagte: Westdeutsche Lotterie GmbH & Co. OHG
   
      Προδικαστικά ερωτήματα
   
   
               1)
            
            
               Συνιστά ανακόλουθο περιορισμό του τομέα των τυχηρών παιγνίων
               
                           —
                        
                        
                           η περίπτωση κατά την οποία, αφενός μεν, εντός κράτους μέλους που έχει τη μορφή ομοσπονδιακού κράτους, η διοργάνωση και η πρακτορεία δημόσιων τυχηρών παιγνίων στο Διαδίκτυο απαγορεύονται σύμφωνα με το δίκαιο που ισχύει στα περισσότερα εκ των ομόσπονδων κρατών και μπορούν –χωρίς να υφίσταται έννομη αξίωση– να επιτρέπονται κατ’ εξαίρεση μόνο για λαχειοφόρες αγορές και αθλητικά στοιχήματα, για να υπάρχει δυνατότητα κατάλληλης εναλλακτικής επιλογής έναντι της παράνομης προσφοράς τυχηρών παιγνίων καθώς και για να εμποδίζεται η ανάπτυξη και η διεύρυνση αυτής,
                        
                     
                           —
                        
                        
                           αφετέρου δε, εντός ομόσπονδου κράτους του εν λόγω κράτους μέλους, το εκεί ισχύον δίκαιο προβλέπει ότι, υπό λεπτομερώς καθοριζόμενες αντικειμενικές προϋποθέσεις, πρέπει σε κάθε πολίτη της Ένωσης και σε κάθε νομικό πρόσωπο εξομοιούμενο προς αυτόν να χορηγείται άδεια για τη διακίνηση αθλητικών στοιχημάτων μέσω του Διαδικτύου και με τον τρόπο αυτόν μπορεί να βλάπτεται η καταλληλότητα του ισχύοντος στο υπόλοιπο ομοσπονδιακό έδαφος περιορισμού της διακινήσεως τυχηρών παιγνίων στο Διαδίκτυο για την επίτευξη των επιδιωκομένων με αυτόν θεμιτών σκοπών γενικού συμφέροντος;
                        
                     
         
               2)
            
            
               Εξαρτάται η απάντηση στο πρώτο ερώτημα από το αν η αποκλίνουσα νομική κατάσταση ομόσπονδου κράτους αίρει ή βλάπτει ουσιωδώς την καταλληλότητα των ισχυόντων στα άλλα ομόσπονδα κράτη περιορισμών τυχηρών παιγνίων για την επίτευξη των επιδιωκομένων με αυτούς θεμιτών σκοπών γενικού συμφέροντος;
               Σε περίπτωση καταφατικής απαντήσεως στο πρώτο ερώτημα:
            
         
               3)
            
            
               Αίρεται η έλλειψη συνοχής λόγω του ότι το ομόσπονδο κράτος με την αποκλίνουσα ρύθμιση αποδέχεται τους ισχύοντες στα λοιπά ομόσπονδα κράτη περιορισμούς τυχηρών παιγνίων, ακόμη και αν οι έως τώρα ευνοϊκότερες ρυθμίσεις τυχηρών παιγνίων μέσω Διαδικτύου στο εν λόγω ομόσπονδο κράτος εξακολουθούν να ισχύουν για πολυετή μεταβατική περίοδο ενόψει των αδειών που έχουν ήδη χορηγηθεί εκεί, επειδή οι εν λόγω άδειες δεν μπορούν να ανακληθούν ή μπορούν να ανακληθούν μόνον έναντι αποζημιώσεων που είναι δυσβάστακτες για το ομόσπονδο κράτος;
            
         
               4)
            
            
               Εξαρτάται η απάντηση στο τρίτο ερώτημα από το αν, κατά τη διάρκεια πολυετούς μεταβατικής περιόδου, αρθεί ή θιγεί σημαντικά η αποτελεσματικότητα [σ. του πρωτοτύπου 4] των περιορισμών των τυχηρών παιγνίων που ισχύουν στα λοιπά ομόσπονδα κράτη;